|  |  |  |
| --- | --- | --- |
| [Navn]  [Personnummer] | | |
| Deres ref:  [xxxxxx] | Vår ref:  [xxxxxx] | Dato:  09.09.2021 |

# Eksempel – Utkast brevmal vedr. tredje dose covid-19 vaksine til pasienter med alvorlig svekket immunforsvar

***Kjære (pasientnavn)***

*Folkehelseinstituttet (FHI) har utvidet rådene om koronavaksinasjon og anbefaler nå at det tilbys en tredje dose til personer med alvorlig svekket immunforsvar.*

*Personer med alvorlig svekket immunforsvar på grunn av sykdom eller bruk av immundempende legemidler har generelt dårligere respons på vaksiner sammenliknet med friske personer. I tillegg er det en høyere risiko for å bli alvorlig syk dersom de blir smittet med koronaviruset. Flere studier viser nå at enkelte av de med svekket immunforsvar får bedre immunrespons etter en ekstra vaksinedose.*

*Det er imidlertid viktig å være klar over at personer med alvorlig svekket immunforsvar, selv etter vaksinasjon med tredje dose, antas å ha lavere beskyttelse enn immunfriske og bør derfor fortsatt ta forholdsregler for å unngå smitte. I tillegg er det viktig at nærkontakter i samme husstand er vaksinert.*

*Det er ikke observert andre bivirkninger etter den tredje dosen enn det som tidligere er kjent etter den første og andre dosen.*

***Du mottar dette brevet fordi din behandlende lege vurderer at du tilhører én av gruppene som anbefales en tredje vaksinedose.***

*Det er vaksinasjonstjenesten i din hjemkommune som er ansvarlig for gjennomføring av vaksinasjonen. Du må derfor selv ta kontakt med de som koordinerer vaksinasjon i din hjemkommune slik at du kan få avtalt tidspunkt for vaksinasjon. Kontaktinformasjon finner du på kommunens nettside.*

*Sett inn evt informasjon om justering av medisinering før vaksinasjon.*

*Dette brevet er nok som bekreftelse på at du får tilbud om 3. dose. Det er ikke nødvendig å ta kontakt med fastlegen din i tillegg.*

Vennlig hilsen

[Navn Navnesen] [Navn Navnesen]

[Tittel] [Tittel]